Am Zischtig simmer mol an d Waterfront. Das isch bim Hafa vo Kapstadt. Das isch a riesa Ikaufszentrum mit allna Superläda (Gucci, Louis Vuitton und so). Miar hen denn aber dr Billabong lada vorzoga und hen döt was gshoppt. Miar hend fascht dr ganz Tag döt verbrocht und hends echt gmüatlich gno. Am Obig hemmer denn au nit gross was gmacht. A Sandwich bim Subway gholt und nochher mol go penna. Ah jo mir Tiziana Di Cosmo hemmer no telefoniart gha und für da  nöggschti Obig abgmacht. Dia lebt sit öppa 2 Johr do. Nochama Sprochufenthalt isch sie do hanga blieba.